Document ID: 32013D0403

KOMISJONI RAKENDUSOTSUS,
25. juuli 2013,
millega kiidetakse heaks teatavad loomahaiguste ja zoonooside likvideerimise, tõrje ning seire muudetud kavad 2013. aastaks ja muudetakse rakendusotsust 2012/761/EL teatavatele kõnealuse otsusega heaks kiidetud kavadele antava liidu rahalise toetuse osas
(teatavaks tehtud numbri C(2013) 4663 all)
(2013/403/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 27 lõikeid 5 ja 6,
ning arvestades järgmist:
(1)
Otsusega 2009/470/EÜ on kehtestatud liidu rahalise toetuse andmise kord loomahaiguste ja zoonooside likvideerimise, tõrje ja seire kavade puhul.
(2)
Komisjoni 25. aprilli 2008. aasta otsusega 2008/341/EÜ (millega kehtestatakse ühenduse kriteeriumid, millele peavad vastama teatavate loomahaiguste ja zoonooside riiklikud likvideerimis-, tõrje- ja seireprogrammid) (2) on ette nähtud, et otsuse 2009/470/EÜ artikli 27 lõikes 1 sätestatud liidu rahastamismeetmena heakskiidu saamiseks peavad liikmesriikide poolt komisjonile esitatud, kõnealuse otsuse lisas loetletud loomahaiguste ja zoonooside likvideerimise, tõrje ja seire kavad vastama vähemalt otsuse 2008/341/EÜ lisas sätestatud kriteeriumidele.
(3)
Komisjoni 30. novembri 2012. aasta rakendusotsusega 2012/761/EL (millega kiidetakse heaks liikmesriikide 2013. aastaks esitatud aastased ja mitmeaastased kavad ning ELi rahaline toetus teatavate loomahaiguste ja zoonooside likvideerimiseks, tõrjeks ja seireks) (3) on heaks kiidetud teatavad riiklikud kavad ning kehtestatud liidu rahalise toetuse kavandatav määr ja maksimumsumma igale liikmesriigi esitatud kavale.
(4)
Komisjoni 28. septembri 2009. aasta otsuses 2009/719/EÜ (millega lubatakse teatavatel liikmesriikidel läbi vaadata iga-aastased BSE seireprogrammid), (4) mida on hiljuti muudetud rakendusotsusega 2013/76/EL, (5) on sätestatud, et teatavad liikmesriigid võivad peatada tervena tapetud veiste kontrollimise. See mõjutab märkimisväärselt kontrollimiste arvu, mida liikmesriikidel tuleb teha oma 2013. aastaks heaks kiidetud transmissiivsete spongioossete entsefalopaatiate (TSE) seire ning veiste spongioosse entsefalopaatia (BSE) ja skreipi tõrje kavade alusel ning vähendab oluliselt kontrollimisega seotud rahastamisvajadusi.
(5)
Belgia, Tšehhi Vabariik, Taani, Saksamaa, Eesti, Iirimaa, Hispaania, Prantsusmaa, Küpros, Läti, Luksemburg, Ungari, Austria, Sloveenia, Slovakkia, Soome, Rootsi ja Ühendkuningriik on esitanud komisjonile heakskiitmiseks transmissiivsete spongioossete entsefalopaatiate (TSE), veiste spongioosse entsefalopaatia (BSE) ja skreipi muudetud kavad seoses kõnealuse muudatusega otsuses 2009/719/EÜ.
(6)
Lisaks sellele on Ungari esitanud lammaste katarraalse palaviku likvideerimise ja seire muudetud kava, et muuta oma tegevusi, mis on seotud entomoloogilise seire rakendamisega.
(7)
Pärast seda, kui oli kindlaks tehtud lammaste katarraalse palaviku viiruse serotüüp 1 esinemine Hispaania territooriumi teatavates piirkondades, esitas kõnealune riik lammaste katarraalse palaviku likvideerimise ja seire muudetud kava, et haiguse tõrjeks ja selle leviku vältimiseks lisada kavasse kohustuslik vaktsineerimine kõnealustes piirkondades.
(8)
Pärast seda, kui Kreeka tuvastas marutaudijuhtumid oma territooriumil, esitas kõnealune riik marutaudi likvideerimise muudetud kava, et määrata kindlaks piirkonnad, kus on vaja kohaldada suukaudset vaktsineerimist.
(9)
Pärast hiljutisi marutaudialast koostööd käsitlevaid kahepoolseid läbirääkimisi Valgevenega esitas Poola marutaudi likvideerimise ja seire muudetud kava, et lisada kavasse suukaudne vaktsineerimine teatavates kõnealuse kolmanda riigi territooriumiga piirnevates piirkondades selleks, et vältida üle ühise piiri Euroopa Liidu territooriumile marutaudi levimist nakatunud metsloomadega.
(10)
Komisjon on hinnanud kõnealuseid muudetud kavasid nii veterinaaria kui ka rahalisest seisukohast lähtudes. Leiti, et kavad on kooskõlas liidu asjaomaste veterinaariaalaste õigusaktidega ning eelkõige otsuses 2008/341/EÜ sätestatud kriteeriumidega. Seetõttu tuleks kõnealused muudetud kavad heaks kiita.
(11)
Muudetud kavade heakskiitmine käesoleva otsusega avaldab mõju summadele, mida on vaja rakendusotsusega 2012/761/EL heaks kiidetud likvideerimis-, tõrje- ja seirekavade täitmiseks. Seepärast tuleks teatavatele kavadele antavat liidu rahalise toetuse maksimaalset summat vastavalt kohandada.
(12)
Seega tuleks rakendusotsust 2012/761/EL vastavalt muuta.
(13)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Ajavahemikuks 1. jaanuarist 2013 kuni 31. detsembrini 2013 kiidetakse heaks transmissiivsete spongioossete entsefalopaatiate (TSE) seire ning veiste spongioosse entsefalopaatia (BSE) ja skreipi likvideerimise muudetud kavad, mis järgmised liikmesriigid on esitanud järgmistel kuupäevadel:
a)
Belgia 5. aprillil 2013;
b)
Tšehhi Vabariik 5. aprillil 2013;
c)
Taani 24. aprillil 2013;
d)
Saksamaa 20. märtsil 2013;
e)
Eesti 26. märtsil 2013;
f)
Iirimaa 22. märtsil 2013;
g)
Hispaania 27. märtsil 2013;
h)
Prantsusmaa 29. märtsil 2013;
i)
Küpros 29. märtsil 2013;
j)
Läti 28. märtsil 2013;
k)
Luksemburg 3. aprillil 2013;
l)
Ungari 27. märtsil 2013;
m)
Austria 27. märtsil 2013;
n)
Sloveenia 20. märtsil 2013;
o)
Slovakkia 26. märtsil 2013;
p)
Soome 28. märtsil 2013;
q)
Rootsi 22. märtsil 2013;
r)
Ühendkuningriik 7. juunil 2013.
Artikkel 2
Ajavahemikuks 1. jaanuarist 2013 kuni 31. detsembrini 2013 kiidetakse heaks endeemilistes või kõrge riskiga piirkondades lammaste katarraalse palaviku likvideerimise ja seire muudetud kavad, mis järgmised liikmesriigid on esitanud järgmistel kuupäevadel:
a)
Hispaania 26. märtsil 2013;
b)
Ungari 24. jaanuaril 2013.
Artikkel 3
Ajavahemikuks 1. jaanuarist 2013 kuni 31. detsembrini 2013 kiidetakse heaks marutaudi likvideerimise muudetud kavad, mis järgmised liikmesriigid on esitanud järgmistel kuupäevadel:
a)
Poola 28. märtsil 2013;
b)
Kreeka 28. juunil 2013.
Artikkel 4
Rakendusotsust 2012/761/EL muudetakse järgmiselt.
1)
Artikli 4 lõike 2 punkti b alapunkt vii asendatakse järgmisega:
„vii)
Hispaania puhul 500 000 eurot;”
2)
Artikli 10 lõike 2 punkt c asendatakse järgmisega:
„c)
ei tohi ületada järgmist:
i)
Belgia puhul 290 000 eurot;
ii)
Bulgaaria puhul 270 000 eurot;
iii)
Tšehhi Vabariigi puhul 500 000 eurot;
iv)
Taani puhul 300 000 eurot;
v)
Saksamaa puhul 4 700 000 eurot;
vi)
Eesti puhul 60 000 eurot;
vii)
Iirimaa puhul 1 210 000 eurot;
viii)
Kreeka puhul 1 700 000 eurot;
ix)
Hispaania puhul 3 290 000 eurot;
x)
Prantsusmaa puhul 12 600 000 eurot;
xi)
Itaalia puhul 4 800 000 eurot;
xii)
Horvaatia puhul 230 000 eurot;
xiii)
Küprose puhul 1 900 000 eurot;
xiv)
Läti puhul 80 000 eurot;
xv)
Leedu puhul 420 000 eurot;
xvi)
Luksemburgi puhul 50 000 eurot;
xvii)
Ungari puhul 790 000 eurot;
xviii)
Malta puhul 25 000 eurot;
xix)
Madalmaade puhul 2 200 000 eurot;
xx)
Austria puhul 500 000 eurot;
xxi)
Poola puhul 2 600 000 eurot;
xxii)
Portugali puhul 1 100 000 eurot;
xxiii)
Rumeenia puhul 1 200 000 eurot;
xxiv)
Sloveenia puhul 160 000 eurot;
xxv)
Slovakkia puhul 250 000 eurot;
xxvi)
Soome puhul 160 000 eurot;
xxvii)
Rootsi puhul 210 000 eurot;
xxviii)
Ühendkuningriigi puhul 2 520 000 eurot.”
3)
Artiklit 11 muudetakse järgmiselt:
a)
lõike 2 punkti d alapunkt ii asendatakse järgmisega:
„ii)
Kreeka puhul 1 500 000 eurot;”;
b)
lõike 2 punkti d alapunkt vii asendatakse järgmisega:
„vii)
Poola puhul 6 850 000 eurot;”;
c)
lõike 4 punkt c asendatakse järgmisega:
„c)
toetus ei tohi ületada
i)
1 260 000 eurot Leedu kavaosa rakendamiseks Valgevenes;
ii)
1 255 000 eurot Poola kavaosa rakendamiseks Ukrainas;
iii)
295 000 eurot Poola kavaosa rakendamiseks Valgevenes.”
Artikkel 5
Käesolev otsus on adresseeritud liikmesriikidele.
Brüssel, 25. juuli 2013

Labels: 19
5
0
6
15